Загубата в Кримската война, въпреки изключителния триумф в Синопското сражение, нанася жесток удар върху руските военноморски сили, понеже по силата на Парижкия мирен договор от 1856 г., се забранява на Русия да има и поддържа Черноморски военен флот. По време на Гражданската война в САЩ, Руската империя изпраща в постоянно присъствие до основните морски бази на Съюза две ескадрили в общ състав от 11 бойни кораба. През 1869 г., в навечерието на френско-пруската война, завършила с обединение на Германия, е започнато строителството на флагмана-броненосец Петър Велики, който е спуснат във вода през 1872 г. и в Кронщат, откъдето през 1877 г. е окончателно достроен и зачислен във военноморския флот на Руската империя в навечерието на освобождението на България. Първите бойни съдове на БВМФ са преотстъпени от руския военноморски флот.